num_pages: 245
description: אין כמעט אירוע ביטחוני או מדיני בעשורים האחרונים שהאלוף במילואים עמוס גלעד לא היה מעורב בו – בחזית או מאחורי הקלעים, בצורה גלויה או בחשאי.כקצין צעיר באגף המודיעין, ערב מלחמת לבנון הראשונה, עמד גלעד בקשר הדוק עם ראשי הפלנגות והזהיר שהם מובילים אותנו לאסון. הוא צדק. כראש חטיבת המחקר באמ"ן אחרי הסכם אוסלו הוא התריע כי פניו של ערפאת לעימות. הערכתו התממשה באינתיפאדה השנייה. כמתאם פעולות הממשלה בשטחים ניהל שיחות ארוכות עם אבו מאזן, וכראש המטה המדיני־ביטחוני של שר הביטחון היה מופקד על היחסים הרגישים ביותר עם מצרים, ירדן ומדינות אחרות. גלעד עבד לצד חמישה ראשי ממשלה והקפיד תמיד לומר את האמת המקצועית שלו – גם כשאיש לא היה מוכן לשמוע.בשנתיים האחרונות קיים העיתונאי שמעון שיפר, הפרשן המדיני הבכיר של "ידיעות אחרונות", סדרה של שיחות אישיות עם גלעד שעסקו בסוגיות המדיניות והביטחוניות שנחשפו אליהן, איש־איש במסגרת תפקידו. שיחות אלה הולידו את הספר שלפניכם.בין הגילויים בספר שעברו את אישור הצנזורה הצבאית:- כיצד נולד המבצע להפצצת הכור הגרעיני בסוריה, שגלעד היה בצוות המצומצם שהכין אותו.- הניסיונות לעקוב אחר מצב בריאותם של מנהיגי האזור.- ההשלכות של פרשת הצוללות, שעליה העיד גלעד במשטרה.- הפגישות עם ערפאת בתוניסיה ומה היה התפריט של יו"ר הרשות בזמן המצור על המוקטעה.- השיחות האינטימיות עם הגנרל א־סיסי, לימים נשיא מצרים, אחרי ההתנתקות מרצועת עזה.- התרעות השווא של המוסד שכמעט הובילו למלחמה עם סוריה, וחלקו של גלעד בחשיפתו של יהודה גיל – מפעיל הסוכנים שהתגלה כנוכל.- הפגישות עם באשיר ג'ומייל בביירות והעדות הדרמטית בוועדת כַּהַן לחקירת הטבח בסברה ושתילה.המתריע – שיחות עם עמוס גלעד מיועד לכל מי שרוצה להבין לעומק את התהליכים והתמורות במזרח התיכון, לא רק בתיאוריה אלא מתוך ניסיון חיים עשיר של מי שעמד עד לאחרונה בצומתי קבלת ההחלטות החשובים ביותר. לצד הסיפורים והתיאורים המרתקים על קורותיו כקצין מודיעין שזור הספר בלקחים ובתובנות שגיבש גלעד במהלך הקריירה הארוכה שלו.
language: Hebrew
title: המתריע - שיחות עם האלוף (במיל׳) עמוס גלעד